Armgarð Mortensen

Armgarð Mortensen er ein føroysk sjónleikarinna og modell. Hon hevur spælt við í fleiri føroyskum filmum, eitt nú spældi hon ein av høvuðsleiklutunum í stuttfilmunum Summarnáttimdb.com, Summarnátt (2012) og Vetrarmorgun, sum Sakaris Stórá hevur leikstjórnað og skrivað handrit til. Summarnátt vann tann allarfyrsta Geytan, sum er ein føroysk filmsvirðisløn. Vetrarmorgun varð vístur á Berlinaluni og varð tilnevndur tríggjar virðislønir har, eitt nú Teddy Award, sum verður latin til ein film, ið viðgerð evni um samkyndleika.birkblog.blogspot.com, Sakaris í Teddy práti Hin høvuðsleiklutin í Vetrarmorgun spældi Helena Heðinsdóttir. Hin 14. februar 2014 vann filmurin Vetrarmorgun virðislønin á Berlinaluni í bólkinum The Special Prize of the Generation 14plus International Jury.berlinale.de, AWARDS AND JURIES IN THE GENERATION SECTION

 Heiður 
2014 - Stuttfilmurin Vetrarmorgun, har Armgarð spældi ein av høvuðsleiklutunum vann virðislønina The Special Prize of the Generation 14plus International Jury á Berlinaluni 2014.
2014 - Stuttfilmurin Vetrarmorgun var tilnevndur Teddy Award á Berlinaluni 2014.
2013 - Stuttfilmurin Vetrarmorgun varð tilnevndur Geytan, vann tó ikki.
2012 - Stuttfilmurin Summarnátt vann fyrstu føroysku filmsvirðislønina Geytan, filmsvirðisløn á 25.000 krónurListinblog.blogspot.dk, har Armgarð spældi ein av leiklutunum.

 Keldur 

Bólkur:Føroyskir sjónleikarar
Bólkur:Føroyskar modellir